Transfektio

Transfektio on geenitekniikan menetelmä, jossa eläinsoluun viedään nukleiinihappoja eli DNA:ta tai RNA:ta keinotekoisesti muuten kuin virusinfektiolla. Transfektion voi tehdä joko fyysisillä tai kemiallisilla keinoilla: fyysisiin keinoihin kuuluvat ainakin elektroporaatio ja mikroinjektiot pienellä neulalla, ja kemiallisiin keinoihin nukleiinihappojen kuljetus soluun lipidirakkuloiden sisällä tai transfektioreagenssien avulla. Transfektio saattaa johtaa solun ominaisuuksien muuttumiseen, mikä mahdollistaa geenien toiminnan ja proteiinien ilmentymisen tutkimisen kyseisen solun yhteydessä.

 Lähteet 

Luokka:Geenitekniikka